

**ประกาศโรงเรียนโสตศึกษาจังหวัดปราจีนบุรี**

**เรื่อง การรับสมัครนักเรียนประจำปีการศึกษา 2557**

เพื่อให้การดำเนินการรับนักเรียนเข้าเรียน ในโรงเรียนโสตศึกษาจังหวัดปราจีนบุรี เป็นไปด้วยความเรียบร้อยสอดคล้องกับนโยบาย ของสำนักงานคณะกรรมการการศึกษาขั้นพื้นฐาน ที่มุ่งตอบสนองความมุ่งหมายของรัฐธรรมนูญแห่งราชอาณาจักรไทย พุทธศักราช 2550 และพระราชบัญญัติการศึกษาแห่งชาติ พ.ศ.2542 แก้ไขเพิ่มเติม (ฉบับที่ 2) พ.ศ.2545 และแกไขเพิ่มเติม (ฉบับที่ 3) พ.ศ.2553รวมทั้งให้สอดคล้องกับระเบียบสำนักงานคณะกรรมการการศึกษาขั้นพื้นฐานว่าด้วยการรับนักเรียนในโรงเรียนโสตศึกษาจังหวัดปราจีนบุรี พ.ศ.2551 และให้เป็นไปตามแผนการจัดชั้นเรียนของสำนักบริหารงานการศึกษาพิเศษ ปี 2555-2560 จึงได้กำหนดแผนการรับนักเรียนของโรงเรียนโสตศึกษาจังหวัดปราจีนบุรี ปีการศึกษา 2557 ในเขตพื้นที่บริการ จังหวัดปราจีนบุรี จังหวัดนครนายก จังหวัดสระแก้ว และจังหวัดฉะเชิงเทรา ในระดับชั้นอนุบาล ชั้นประถมศึกษาปีที่ 1 ชั้นมัธยมศึกษาปีที่ 4 ในระดับชั้นมัธยมศึกษาปีที่ 1 และชั้นมัธยมศึกษาปีที่ 4 โรงเรียนจะพิจารณารับนักเรียนชั้นเคลื่อนในระดับชั้นประถมศึกษาปีที่ 6 และชั้นมัธยมศึกษาปีที่ 3 ก่อน ตามแผนการจัดชั้นเรียนที่ได้รับอนุมัติจากหน่วยงานต้นสังกัด รงเรียนโสตศึกษาจังหวัดปราจีนบุรี ขอสงวนสิทธิ์ในการรับนักเรียนจากโรงเรียนทั่วไป

**คุณสมบัติของผู้สมัคร**

1.**ชั้นอนุบาล** ต้องเป็นนักเรียนที่มีอายุย่างเข้าปีที่ห้าและเป็นนักเรียนที่มีความบกพร่องทางการได้ยิน

2.**ชั้นประถมศึกษาปีที่ 1** ต้องเป็นนักเรียนที่มีอายุย่างเข้าปีที่เจ็ดตามกฎกระทรวง กำหนดหลักเกณฑ์และวิธีการนับอายุนักเรียนเพื่อเข้ารับการศึกษาภาคบังคับ พ.ศ.2545 หรือเป็นนักเรียนที่จบการศึกษาระดับก่อนประถมศึกษาแล้ว สำหรับ **ชั้นมัธยมศึกษาปีที่ 1** เป็นนักเรียนที่จบการศึกษาชั้นประถมศึกษาปีที่ 6 และสำหรับ **มัธยมศึกษาปีที่ 4** เป็นนักเรียนที่จบการศึกษาชั้นมัธยมศึกษาปีที่ 3

3.เป็นนักเรียนพิการตามกระทรวงศึกษาธิการกำหนด

4.เป็นนักเรียนที่มีภูมิลำเนาอยู่ในเขตพื้นที่บริการของโรงเรียน คือจังหวัดปราจีนบุรี จังหวัดนครนายก จังหวัดสระแก้ว และจังหวัดฉะเชิงเทรา จะยกเว้นนักเรียนที่ประสบปัญหาไม่สามารถศึกษาในภูมิลำเนาของตนเองได้ หรือนักเรียนที่สำนักงานคณะกรรมการศึกษาขั้นพื้นฐานให้รับไว้เป็นกรณีพิเศษ

**หลักฐานในการรับสมัคร**

1. ใบสมัครเข้าเรียน

2. สำเนาทะเบียนบ้านที่มีชื่อนักเรียน บิดาและมารดา

3. สำเนาสูติบัตร (ใบเกิด)

4. ใบรับรองแพทย์แสดงหมู่เลือด

5. หลักฐานการศึกษาแสดงผลการเรียน

6. รูปถ่าย ขนาด 1 นิ้ว จำนวน 6 รูป

**กำหนดวันรับสมัคร**

รับสมัครตั้งแต่วันนี้ - 10 มิถุนายน 2557 เวลา 08.30-16.30 น. ไม่เว้นวันหยุดราชการ

**สถานที่รับสมัคร**

ห้องวิชาการ โรงเรียนโสตศึกษาจังหวัดปราจีนบุรี อำเภอเมือง จังหวัดปราจีนบุรี

**รายงานตัวเพื่อเข้าเรียน**

วันที่ 19 พฤษภาคม 2557 เวลา 08.30 – 12.00 น. ณ โรงเรียนโสตศึกษาจังหวัดปราจีนบุรี ตำบลเนินหอม อำเภอเมือง จังหวัดปราจีนบุรี

**ประกาศ ณ วันที่ 31 มีนาคม พ.ศ. 2557**

****

(นายนะรงษ์ ชาวเพ็ชร)

ผู้อำนวยการโรงเรียนโสตศึกษาจังหวัดปราจีนบุรี